
Xavier University ya pa varios aña ta haciendo inversionnan 
grandi den nos pais Aruba. Ademas di e edificio di e scol, 
tambe a traha facilidadnan deportivo, campus y na e momento 
aki ta trahando riba un auditorium sumamente moderno. 

E representantenan di e Universidad regularmente ta tene 
Gobierno na altura di e inversionnan, retonan y logronan y 
semper a demostra di ta un partner den desaroyo di Aruba 
den temponan bon y menos bon. 


Actualmente Xavier University ta duna dos studiante Arubiano 
e posibilidad di studia medicina cu tur gasto cubri pa e 
Universidad y tambe ta ofrece becanan pa studiantenan local. 
Cu esaki tambe ta brinda mas oportunidad pa nos hobennan 
studia den nos region. 

Tambe a wordo anuncia cu a cuminsa cu e facultad di estudio 
veterinario y den e cuadro aki e Universidad tin contacto 
regularmente cu otro ministernan di Gabinete Wever-Croes II. 


Prome Minister a gradici e representantenan di Xavier University 
School of Medicine pa e bishita, pa e confiansa deposita den 
nos Pais y pa tur e inversionnan cu nan ta haciendo den nos 
economia y a desea nan hopi exito. MN 

Colegio Arubano ta anfitrion pa e 
proyecto di Erasmus+ Deplastify 
The Planet 


E siman aki ta e siman di Erasmus+ y Colegio Arubano ta 
anfitrion pa mas di 30 studiante di diferente pais di Europa 
entre otro, Belgica, Croacia, Austria, Portugal y Spaña, pa un 
siman di intercambio pa e proyecto di sostenibilidad, Erasmus 
+ Deplastify The Planet (DTP). Prome Minister Evelyn Wever- 
Croes diamars 30 di januari mainta, tawata invita pa entrega 
algun palabra di bon bini na e studiantenan di exterior y nan 
profesornan y tambe a dirigi palabra na studiantenan di Colegio 
Arubano cu ta den e proyecto bunita aki. 


E studiantenan ya caba pa algun luna ta trahando riba e 
proyecto aki y e meta ta pa na final presenta un buki den cual 
nan ta bay enfoca riba e importancia pa baha e uzo di plastic 
pa asina garantisa sostenibilidad. E problema di plastic ta 
uno mundial y na Aruba tambe por wak esaki ora di cana na 
nos costanan. Hopi sushedad ta bin di otro paisnan di cual 
hopi ta plastic. Y Aruba mester atende cu e problema aki, un 
compromiso mundial pa baha uzo di plastic pa evita cu e sushi 
di un pais yega na costanan di otro paisnan. 


Prome Minister a remarca cu Aruba tawata un di e prome 
paisnan den nos region cu a introduci e eliminacion di ‘single 
use plastic’ y awo ta intensiva e maneho y iniciativanan cu 
Minister encarga cu medio ambiente Ursell Arends ta trahando 
riba dje. 


Prome Minister a gradici Colegio Arubano pa participa na e 
proyecto aki e siman aki. “Ta tuma hopi dedicacion, energia y 
sacrificio pa a logra y mi ta desea nan hopi exito e siman aki”, 
Prome Minister a expresa. 


Prome Minister ta gradici tur studiante di exterior cu ta 
participando na e proyecto aki y ta desea nan tambe hopi exito 
y cu nan bay cas cu un bon impresion di Aruba y e maneho cu 
Gobierno ta hiba riba e tema di sostenibilidad. E mandatario 
principal di nos pais a desea nos studiantenan di Aruba tambe 
hopi exito. “Mustra e studiantenan di afo kico tur Aruba ta y mi 
ta sigur cu ora e proyecto aki caba, boso tambe ta wak atras 
riba experencianan bunita cu lo keda como bunita recuerdo 
y mas conocemento riba e tema presenta”, Prome Minister a 
expresa. 

Prome Minister Evelyn Wever-Croes: 


HOLLAND AMERICA LINE CONMEMORANDO 
150 AÑA DI EXISTENCIA 

Dialuna 29 dijanuari Prome Minister Evelyn == hunto 
cu Minister di Turismo Dangui Oduber tawata di bishita riba e 
barco Rotterdam di Holland America Line cu ta celebrando 150 
afia di existencia y di cua pa 65 afia ta bishitando Aruba. 


Prome Minister pa e ocasion aki a felicita nan pero 
primordialmente a gradici nan pa kere den Aruba den bon 
y den menos bon tempo. Apesar cu e pandemia di covid a 
afecta e industria crucero enormemente, e mandatario ta 


VA : 


IA a weak cu Aruba por sigui conta 
cu nan y danki na partners asina Aruba su 
economia ta recuperando y cada bes ta 
mas fuerte. 


Despues di e ceremonia Prome Minister 
y Minister di Turismo a haya un recorido 
masha interesante den e barco y a keda 
impresiona cu e parti operacional di e 
barco Rotterdam. E ‘waste management’ 
ta wordo maneha pa un “incinerator”, cu 
ta significa cu niun desperdicio ta keda 
na niun pais, e barco tin un planta di awa 
y ta procesa su mesun awa parecido 
na un WEB chikito y nan sistema di 
coriente, yama “camara di energia”, ta uno 
impresionante. 


Rotterdam ta e barco mas nobo di Holland America Line 
y a wordo construi durante e pandemia y tur barco construi 
despues lo tin e mesun sistema di waste management, planta 
di awa y camara di energia. “Mi ta felicita Holland America Line 
cu nan 150 aña di existencia y sigur pa e 65 aña biniendo 
Aruba y sperando cu nos por sigui conta riba nan pa hopi aña 
mas”, Prome Minister a expresa. MN 

ROTTERDAM Holland Americal 

MINISTER 


Minister di Finansa y Cultura Xiomara Maduro: Dia di Betico 2024! 


UN MAGNIFICO MANIFESTACION CULTURAL NA 
HONOR DI NOS LIBERTADOR BETICO CROES RIBA 
DIA DI BETICO 


Diaranson anochi 24 di januari a tuma luga riba Plaza 
Libertador G.F. Betico Croes e Manifestacion Cultural na honor 
di Nos Libertador Betico Croes. Desde oranan di atardi a inicia 
cu presentacion di Caha di Orgel “Olga” di Arthur Kelly riba 
escenario mientras cu riba plaza tabata tin un feria culinario, 
na unda un cantidad di tent a ofrece e.o. benta di cuminda 
crioyo, cos dushi y artesania. 


Un rato despues di 8 or di anochi, nos Himno Nacional “Aruba 
Dushi Tera” a wordo presenta pa Tipico Colegio Arubano 
forma pa alumnonan bou encargo di Meneer Jadrrick Croes. 
Despues cu maestronan di ceremonia Thessaly Zimmerman y 
Jonathan Croes a yama bon bini na un y tur na e Manifestacion 
Cultural organisa pa Comision Celebracion Dianan Nacional, e 
programa a continua. 


Minister di Finansas y Cultura mr. Xiomara J. Maduro, anfitriona 
di e manifestacion cultural dedica na “Dia di Betico”, a hiba un 
elocuente discurso na unda e mandatario a refleha un rato riba 
bida di un gran persona, un gran lider, nos Libertador Betico 
Croes, e lider stima pa nos pueblo Arubano. Cu danki na Betico 
su vision, cu curashi, dedicacion y perseverancia, awe Aruba 
ta un Pais autonomo den Reino Hulandes. 


E programa a sigui cu presentacion di Rosea Cultural, cual a 
baila e wals “Paloma Mensahero”. 

Tipico Colegio Arubano forma pa studiantenan di varios 
nacionalidad a continua deleitando e publico cu nan talento 
presentando varios popular cancion manera e.o. “Dalia”, 
“Madua ban cas'e”, “Pilar” y “Baile di Seu”. E hobennan artistico 
di grupo di Baile Baile Popcorn Dancers a presenta e baile 


‘bishita na Museonan di Aruba”. 


E siman di Dia di Betico, mandatarionan a bishita diferente 
scol y di e bishitanan di Minister di Cultura a prepara un video y 


a presenta esaki riba pantayanan e anochi y asina un y tur por 
aprecia locual nos scolnan ta haci enconexion cu celebracion 
di “Dia di Betico”. A sigui cu presentacion di grupo Masiduri 
bao direccion di Vilma Kelly kendenan a presenta nos tradicion 
di Baile di Cinta. 


Pa sera e anochi den forma fenomenal, e maestronan di 
ceremonia a yama riba escenario pa duna nan concierto 
dedica na nos Libertador Betico Croes, e Orkesta bou encargo 
di maestro Dwight Leoneta. E prome presentacion tabata di 
e gran cantante Jair “Buddy” Versprei cu a interpreta cu su 
tremendo bos e cancion “Bula bandera”, mesora a sigui cu 
nos strea local Sasha Figueroa cu a interpreta den un forma 
magnifico e cancion titula “Libertad”, otro di nos tremendo 
voz local cu a presenta na e publico tabata Ruth Gaarie 
interpretando e cancion “Bo ta curason di bo pais”. E anochi 
a continua cu presentacion di e cancion “Nos Hereo”, cual a 
wordo interpreta pa e talentoso hoben cantante Mitch Almary. 
E emocion a sigui crece bao di e publico na momento cu 
Edward van der Biezen a presenta e cancion popular “Pais”. 
Tabata un excelente presentacion di nos talentonan local 
riba un magnifico escenario y ekipo di sonido instala pa High 
Performance cu efectonan di luz, color y imagen presenta riba 
pantayanan. 

Yegando na final di e concierto dedica na e Lider stima pa 
su pueblo, e orkesta a presenta un potpourri carnavalesco 
interpreta pa nos artistanan Teddy Philips, Freddy “Rasta” 
Richardson, Roy “Longroy” Illis kendenan a trece un dushi 
ambiente riba plaza pa un y tur presente por a gosa di dje. 


Por ultimo pa sera e anochi a ser presenta un video di 
coleccion di “Expresionnan Historico di Betico Croes”, na unda 
esnan presente por a biba e momentonan mas historico di nos 
Libertador un biaha mas. Esaki sigur ta inspira nos y ta lanta e 
amor pa nos pais y ta haci nos orguyoso di ta yiu di e tera aki. 


Minister di Cultura Xiomara Maduro ta gradici Comision 
Celebracion Dianan Nacional pa un bunita y magnifico anochi, 
na unda cu nos artistanan a uni talento y briya riba escenario. 
Danki na tur artista y musico pa haci e anochi di manifestacion 
cultural uno expectacular. Na tur dignatario, invitadonan y 
publico pa honra cu nan presencia y asina por a disfruta di e 
anochi dedica na Betico. Un biaha mas danki Aruba, danki na 
un y tur pa duna honor y respet na Betico, e Lider Stima pa su 
Pueblo. MN 

MINISTER 


Diadomingo marduga, riba e di dos anochi di e festival, Aruba 
a conoce su Power Soca King 2024 di Carnaval 70. Un total di 
15 banda y 27 cantante a participa den categoria Power Soca. 
Minister Endy Croes y colega Minister Xiomara Maduro tabata 
presente na Aruba Carnival Village pa duna sosten y apoyo n'e 
musiconan y pa engrandece e festival. Den careda di 3 or di 
marduga Stichting Musica a anuncia e ganadonan di e anochi. 
Minister Endy Croes hunto cu colega Minister Xiomara Maduro 
tabatin e honor pa entrega e premionan n'e ganadonan di 
Power Soca 2024. 


E ganado absoluto di Power Soca 2024 ta Carl Roosberg 
Jr. (Galloway) di e banda Tsunami. Na di dos luga a resulta 


Carlmichael Richardson (M.I. K.E.Y.) di e banda Youth Xtreme 
y trecer luga a bay pa Bradley Vesprey (Easy B) di e banda 
Tsunami. E premio di Rookie of the Year a bay pa Agmyr 
Vesprey (Big Reckless) di e banda Tsunami. Tsunami a bay cu 
mayoria premio e anochi aki. 


Pa conclui, Minister Endy Croes ta felicita Stichting Musica 
pa organisa Aruba Caiso y Soca Monarch 2024. Alabes e 
mandatario di Ensefiansa y Deporte ta felicita tur musico y 
cantante cu a briya riba escenario y ta gradicinan pa deleita 
Pueblo di Aruba cu nan excelente canticanan. Minister Endy 
Croes ta desea Aruba un dushi temporada di Carnaval 70. Ban 
celebr'e conscientemente. Pabien na e ganadonan! MN 

Minister Endy Croes: 


E DI DIES CONTAINER CU MATERIAL DEPORTIVO 
A YEGA ARUBA 


A tuma luga un demostracion di uzo di e materialnan na e gymzaal di 
Scol Basico Washington 


Diamars mainta, Minister Endy Croes hunto cu Sport for 
Children Foundation di Hulanda, Sport for Youth Foundation 
di Aruba y representenan di diferente schoolbesturen a bishita 
e gymzaal di Scol Basico Washington. Manera ta conoci, den 
luna di december e proyecto di renobacion di e gymzaal a 
keda cla, unda a renoba e vloer, a verf e muraya y a drecha 
e dak. Recien, di 10 container cu hopi material deportivo a 
yega Aruba. En conexion cu celebracion aki a invita diferente 
schoolbesturen, unda cu a duna un demostracion di con pa 
uza e materialnan. Sport for Youth Foundation di Aruba ta un 
fundacion cu ta trece diferente material deportivo di segunda 
mano renoba for di Hulanda pa Aruba. Sports for Children di 
Hulanda ta haci entrega di e materialnan deportivo di segunda 
mano ful renoba completamente gratis na Sport for Youth 
Foundation di Aruba. Unabes cu Sport for Youth Foundation di 
Aruba ricibi e materialnan aki, ta entrega nan na diferente scol 
y centro deportivo na Aruba. 


Sr. Stefan Groothuis, kende ta gerente di logistica di Sport 
for Children Foundation na Hulanda a indica cu nan ta busca 
e materialnan deportivo, drecha nan y haci donacion na e 
scolnan. Banda di esaki, Sr. Groothuis a indica cu e gymzaal 
di Scol Basico Washington ta manera un gymzaal mester ta y 
ta desea di mira mas gymzaal asina na Aruba 


Pa conclui, minister di Deporte ta gradici Sport for Children 
Foundation, Sport for Youth y tur stakeholders cu a percura pa 
e container y transporte di e materialnan yega Aruba. Tambe, 
Minister Endy Croes ta gradici Gobierno di Aruba pa contribui 
pa por a saca e materialnan liber di impuesto. Di e forma aki 
Ministerio di Deporte ta contribui pa ekipa gymzaal di e scolnan 
na Aruba cu materialnan deportivo, pa asina e alumnonan por 
haya les di gymnatiek (gymles) na un forma mas eficiente. 
Pabien y hopi exito. MN 


2024 


AÑA DI STABILIDAD Y PROSPERIDAD 


Gabinete Wever-Croes 


Arte di Muraya ta un expresion di creatividad sin limite cu 
ta transforma murayanan di San Nicolas den un galeria 
bibo cu ta conta historia, transmit emocion y tambe ta 
stimula e orguyo di un comunidad. 


